**TEGNINGDOKUMENT FOR TEGNING AV AKSJER I ROSENLUND & CO AS MED OPPGJØR I AKSJER I ROSENLUND BRYGGERIER AS**

**TILBUD OM TEGNING AV AKSJER I ROSENLUND & CO AS**

Rosenlund & Co AS har tidligere gjennomført en rettet emisjon mot aksjonærene i Rosenlund Bryggerier AS, hvor disse fikk tilbud om å tegne aksjer i Rosenlund & Co AS mot oppgjør i sine aksjer i Rosenlund Bryggerier AS. Ekstraordinær generalforsamling besluttet 16. desember 2021 å tilby resterende aksjonærer i Rosenlund Bryggerier AS å tegne aksjer i Rosenlund & Co AS med oppgjør i aksjer i Rosenlund Bryggerier AS. Rosenlund Bryggerier AS er verdsatt til kr 2 014 007,86 per 6. desember 2021. Rosenlund Bryggerier AS har 201 400 786 utestående aksjer. Det gir en verdi per aksje NOK 0,01. Verdien tilsvarer selskapets egenkapital, kundebase og merkevarer. Arbeidet med å utstede aksjer starter i februar 2022.

Aksjene i Rosenlund & Co AS er verdsatt til kr. 1,30 per aksje, basert på de foreliggende verdier i selskapet slik de fremgår av de siste årsoppgjør korrigert for merverdier, hensyntatt selskapets resultatutvikling etter årsoppgjøret. Styret vurderer det slik at selskapets resultatutvikling for perioden etter årsoppgjøret i hovedsak er i samsvar med foreliggende budsjett.

**Aksjonærene i De Forenede Bryggerier AS tilbys dermed et bytteforhold hvor hundre og tretti aksjer i Rosenlund Bryggerier AS gir rett til 1 aksje i Rosenlund & Co AS.**

**TEGNINGSFRIST**

Tegningsperioden er 16. desember 2021 til 17. januar 2022. Aksjonærer som ønsker å benytte seg av tilbudet må levere signert tegningsdokument datert tidligst 16. desember 2021 og senest 17. januar 2022 til Rosenlund & Co AS senest 17**. januar 2022**.

Utfylt blankett sendes per **e-post** til admin@rosenlund.no eller per **vanlig post** til Rosenlund & Co AS, PB 1880 Vika, 0124 Oslo.

**TILDELING AV AKSJER**

Endelig tildeling av aksjer vil finne sted etter at tegningsfristen er over, og så snart som praktisk mulig etter kapitalforhøyelsen er registrert i Brønnøysundregisteret.

**ANNEN INFORMASJON**

Annen dokumentasjon om selskapets virksomhet, herunder selskapets vedtekter, innkalling og protokoll fra generalforsamling samt årsregnskapet for de siste to år, er tilgjengelig på forespørsel. Se selskapets hjemmeside [www.rosenlund.no](http://www.rosenlund.no).

**RISIKO**

Enhver tegning av aksjer innebærer risiko. Det er den enkeltes ansvar å vurdere forretningskonseptet, og muligheter og risiko som forretningskonseptet medfører. Selskapet rådgir ikke aksjonærene i Rosenlund Bryggerier AS mht tegning av aksjer i Rosenlund & Co AS. Tegnerne må selv foreta de undersøkelser de finner nødvendig, derunder de skattemessige konsekvenser av å akseptere tilbudet.

**GENERALFORSAMLINGENS VEDTAK**

Den 16. desember 2021 besluttet selskapets generalforsamling å gjennomføre kapitalforhøyelse med følgende vilkår:

1. Aksjekapitalen skal forhøyes med minimum kr. 40 000 og maksimum kr. 2 200 000.
2. Aksjenes pålydende er NOK 0,10.
3. Kapitalforhøyelsen skal gjennomføres med tegningskurs kr. 1,30.
4. Aksjonærer i Rosenlund Bryggerier AS per. 06.12.2021 skal kunne tegne de nye aksjene.
5. De nye aksjene tegnes i særskilt tegningsdokument senest 17. januar 2022.
6. De nye aksjene gis stemmerett med virkning fra registrering av kapitalforhøyelsen i Brønnøysundregistrene og har rett til utbytte fra samme tidspunkt.
7. Aksjene gjøres opp ved tingsinnskudd i form av aksjer i Rosenlund Bryggerier AS i henhold til styrets redegjørelse datert 6. desember 2021. Oppgjør skal skje ved overføring av aksjene i Rosenlund Bryggerier AS til Rosenlund & Co AS i henhold til nærmere angitt informasjon.
8. Anslåtte utgifter til kapitalforhøyelsen er oppad begrenset til kr. 40.000.
9. Selskapets vedtekter § 4 endres i henhold til tegningsbeløpet.

**AKSJETEGNING**

Nærmere opplysninger om tegneren:

|  |  |
| --- | --- |
| Navn/firma |  |
| Adresse |  |
| Postnr. og sted |  |
| Skattekommune |  |
| Person/org.nr. |  |
| Telefon/mobil |  |
| E-post adresse |  |
| VPS kontonr. |  |
| Konto for utbytte |  |

Undertegnede aksjonær i Rosenlund Bryggerier AS tegner med dette 1 aksje i Rosenlund & Co AS til en tegningskurs av kr 1,30 per aksje, per hundre og tretti aksjer eid i Rosenlund Bryggerier AS:

|  |  |
| --- | --- |
| Totalt antall aksjer som tegnes i Rosenlund & Co AS  | Totalt antall aksjer i Rosenlund Bryggerier AS som overføres til Rosenlund & Co AS som oppgjør for aksjene i Rosenlund Bryggerier AS |
|  |  |

Sted/Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatur: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn i blokkbokstaver:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_